Дух спаборніцтва, маса прыемных эмоцый і чарговы доказ таго, што здаровы лад жыцця на нашай Кобрыншчыне крок за крокам упэўнена набірае новыя абароты. Гэта – чарговая спартакіяда “Вертыкаль-2017” з удзелам прадстаўнікоў заканадаўчай і выканаўчай улады, якая нядаўна прайшла на базе Кобрынскай КСДЮШАР. У спаборніцтвах прынялі ўдзел старшыня райвыканкама Аляксандр Зазуля, старшыня раённага Савета дэпутатаў Іван Даўжук і дэпутат Палаты прадстаўнікоў Нацыянальнага сходу Рэспублікі Беларусь Васілій Дземідовіч.